बहरहाल, बात वामपंथी दोमुंहेपन की हो रही थी। सच्चर कमेटी की रिपोर्ट में उन कम्युनिस्ट पार्टियों पर उंगली नहीं उठी है जो पश्चिम बंगाल में 30 सालों तक शासन की थी ? तथाकथित सेकुलर राजनीतिक पार्टियां भी भय और प्रलोभन को छोड़कर मुस्लिम आबादी की वास्तविक समस्याओं का समाधान करने के लिए कब और कौन सा काम करती हैं ? उन्होंने मुस्लिम आबादी को वोट की मंडी के माल से बढ़कर या हटकर कब और क्या समझा है ? ज़ाहिर तौर पर, वह ज़हालत और गरीबी के उन्हीं अंधेरों में मुसलमानों को रखना चाहते हैं, जहां वे इनके भय का दोहन कर इन्हें केवल और केवल इस्तेमाल कर सकें, और कुछ नहीं। मुसलमान अब तक तो नहीं ही चेते हैं, आगे भी ऐसे आसार जल्द नज़र नहीं आ रहे हैं।